ديزني لاند الشهير عنده اسرار عميقة ومظلمة وساعات مضحكة انت غالباً متعرفهاش. اقرا عشان تعرفها.
الشارع الرئيسي العام
باستخدام طريقة بنا خاصة، ديزني لاند عمل تأثير انت مش هتلاحظه غير لما عيلتك التعبانة تخرج من البارك. المرة الجاية لما تدخل ديزني لاند، ركز على المسافة اللي بتبان انك محتاج تمشيها عشان توصل لتمثال "Partners". وبعدين بص على مخرج البارك من عند التمثال. ايوة صح. المسافة بتبان اقصر وانت داخل البارك عن لما بتخرج. الهدف كان انهم يمنعوا الزوار من الاحساس بالمشي الطويل في الخروج.
مرح عيد الميلاد
لو زرت ديزني لاند في عيد ميلادك، اوعى تنسى تقول للشخص اللي عند البوابة انه يومك الكبير. هيبعتوك لـ City Hall وهناك الموظفين هيدولك ستيكر خاص، يخلي الكل يعرف انه عيد ميلادك. ممكن كمان تاخد حاجات خاصة من موظفين تانيين في البارك، فتستاهل تجرب!
الموسيقى مش بتوقف.
الزوار بيحبوا الموسيقى والاصوات في البارك. عارف ان الموسيقى مبتوقفش خالص في البارك؟ حتى لما البارك بيقفل، الموسيقى والاصوات بتفضل شغالة. في ناس فاكرة ان التكلفة هتبقى عالية على Disney لو قفلوا الموسيقى وشغلوها تاني كل يوم. بس الحقيقة انها بتساعد العمال في التنضيف بعد الساعة 2 الفجر!
Club 33
"Club 33" هو المكان الوحيد في ديزني لاند اللي بيقدم للزوار مشروبات كحولية. اعضاء Club 33 وضيوفهم بيدخلوا ديزني لاند مجاناً طول ما هما هياكلوا في Club 33 في نفس يوم الزيارة.
لو قلت للموظفين انه عيد ميلادك، هـ _  .
تدخل ديزني لاند مجاناً تاخد هدية خاصة في City Hall يودوك Club 33 وتاكل هناك يخلوا كل الناس في البارك تعرف اسمك